Giuani Demetz

Giuani Demetz da Iman (* 14 de fauré 1903 a Santa Cristina; † 8 de agost 1994 a Santa Cristina) fova n mëinacrëp de Gherdëina.
Ël, nasciù sa Iman, fova l'ultim mut, do set fions, de Lena da Ciulé y l pere Luis Demetz da Ulëta, che si loma ova maridà do vester resteda vëidua de Martin Demetz da Iman.
Tl ann 1925 iel deventà purtadëur mëinacrëpFranz Runnggaldier, Ingrid Runggaldier:I mëinacrëp tla vedla Gherdëina. Calënder de Gherdëina 2015, pl. 137..

L à maridà Luisa Senoner. Ëi à abù cin fions Toni, Albert, Rita, Irene y Heini. L mut Albert à tl 1955 metù su n crist sun piza de SaslonchPauli Senoner: Saslonch n’iel mé un .... Calënder de Gherdëina 2020, pl. 145..

Ai 17 de agost dl 1952 ie si mut  Toni stà tucà sun l Saslonch dal tarlui adum cun doi cumpanies daujin al Bivach Reginaldo GiulianiCronica dl’An dl Seniëur 1952. Calënder de Gherdëina 1954, pl. 145-147. Storia dla desgrazia sul Saslonch y foto de Giuani cun Toni mort..  Giuani Demetz ie mo n chëla nuet jit a crì si mut y, doche l ova abinà l mut y un de si cumpani mort, al mo salvà l auter, Luigi Bellabio, l purtan ju sun spinel.
Per chël che l ova fat al giatà sciche uneranza dal stat talian la “Medaglia d’argento al valor civile” y “La Stella del Cardo”. L ti ie nce stat dunà n terac sun Furcela de Saslonch ulache l à fat su tl 1953 la Utia Toni Demetz a 2685 metri d’autëza 'n recurdanza de si fi mort sun Saslonch Cronica 1954. Calënder de Gherdëina 1956, pl. 121.

Giuani da Iman à judà ai 21 de utober dl 1962 cun si mutons y 30 autri jëuni a purté sun Piz Miara a 2.979 m. l crist fat da Graziano Grossrubatscher da Larenzan. L corp dl crist fova aut 3,15 m sun na crëusc de 11,80 m. I à abù 5 ëura y mesa a l purtè a pé da Sass PordoiToni Senoner:  L Crist de Piz Miara tl liber di recorc. Calënder de Gherdëina 2001, pl. 132..

 Notes 

 Bibliografia 
 Mariele Schenk: Na lecurdanza de bera Giuani Demetz da Iman. Calënder de Gherdëina 1995, pl. 117-120.

Categoria:Uem
Categoria:Persones de Santa Cristina